Tenthredininae

Tenthredininae er en underfamilie i ordenen vepser som hører til blant plantevepsene.

 Utseende 
Tenthredininae er stort sett middelsstore til ganske store, fargerike plantevepser med slank, sylindrisk kropp og forholdsvis lange bein. Hodet er temmelig stort, kort og bredt, med tydelig punktøyne (ocelli) i pannen, middels store fasettøyne, nokså korte antenner og ofte kraftige kjever (mandibler). Vingene er velutviklede med et markert årenett og tydelig vingemerke (pterostigma). Beina er forholdsvis lange, hoftene (coxae) er forlengede særlig på bakbeina. Bakkroppen er slank, gjerne litt flattrykt. Disse vepsene er gjerne livlig fargede. Noen er gule og svarte og ligner på stikkvepser, andre er grønne, rødlige eller gule.

 Levevis 
De voksne vepsene er rovdyr som fanger og eter mange slags andre insekter, De besøker også gjerne blomster for å ete nektar og pollen. Hunne legger egg på blader, i et snitt som hun har skåret ut med "sagen" på eggleggingsrøret. Larvene er planteetere som kan leve på mange ulike planter, ofte selskapelig. Føler larvene seg truet, inntar de gjerne karakteristiske skremmepositurer med bakenden i været, samtidig som de skiller ut frastøtende kjemikalier. Det er ganske slående når en gruppe på flere titalls larver gjør dette synkront. Larvene i denne gruppen kan finnes på mange ulike planter, også innen samme art, men ikke på bartrær.

 Utbredelse 
Gruppen er utbredt i alle verdensdeler, men spesielt artsrik i Asia.

 Systematisk inndeling 

 Vepser (Veps, humler og maur) (Hymenoptera) 
 delgruppe plantevepser (Symphyta) parafyletisk gruppe
 overfamilie Tenthredinoidea 
 familie bladvepser, Tenthredinidae Latreille, 1802
 underfamilie Tenthredininae Latreille, 1802
 slekten Absentia 
 slekten Adungia 
 slekten Aglaostigma Kirby, 1882 - 3 arter i Norge
 slekten Armitarsus
 slekten Beldonea
 slekten Colochela
 slekten Colochelyna
 slekten Conaspidia
 slekten Corymbas
 slekten Cromaphya
 slekten Cuneala
 slekten Deda
 slekten Ebba
 slekten Elinopsis
 slekten Elinora
 slekten Eopachylostictia 
 slekten Eurogaster Zirngiebl, 1953
 slekten Filacus
 slekten Flagellaria 
 slekten Ischyroceraea Kiaer, 1898 
 slekten Jakovleviella
 slekten Jermakia
 slekten Lagidina
 slekten Lagium
 slekten Leucopelmonus 
 slekten Macrophya Dahlbom, 1835 - 10 arter i Norge
 slekten Metallopeus
 slekten Murciana
 slekten Neocolochelyna
 slekten Neocorymbas
 slekten Nortonella 
 slekten Pachyprotasis Hartig, 1837 - 4 arter i Norge
 slekten Peiis 
 slekten Perineura Hartig, 1837 - én art i Norge
 slekten Peus
 slekten Propodea 
 slekten Rhogogaster Konow, 1884 - 4 arter i Norge
 slekten Sciapteryx 
 slekten Siobla Cameron, 1877
 slekten Stigmatozona
 slekten Taeniurites
 slekten Tenthredinites 
 slekten Tenthredo Linnaeus, 1758 - ca. 1000 arter, 28 i Norge
 slekten Tenthredopsis A. Costa, 1859 - 6 arter i Norge
 slekten Tyloceridius  
 slekten Ussurinus Malaise, 1931 
 slekten Zaphymatocera
 slekten Zaschizonyx

 Kilder 
 artsdatabanken.no - Tenthredininae
 Bladvepser – www.nic.funet.fi/

 Eksterne lenker 


Kategori:Bladvepser
Kategori:Årevinger formelt beskrevet i 1802
Kategori:Dyr formelt beskrevet av Pierre André Latreille